APSTIPRINĀTS

 Iepirkumu komisijas

2018.gada 4.decembra sēdē

(protokols Nr.1)

**Publisko iepirkumu likuma 9. panta kartībā**

**rīkotā iepirkuma**

„**Informatīvo stendu izgatavošana un uzstādīšana Rīgas pilsētā”**

(id.Nr. RTAB2018/14)

**NOLIKUMS**

Rīga, 2018

1.**PASŪTĪTĀJS**

|  |  |
| --- | --- |
| Pasūtītāja nosaukums | Nodibinājums „Rīgas Tūrisma Attīstības Birojs”, turpmāk tekstā arī „Nodibinājums” vai „Pasūtītājs” |
| Juridiskā adrese | Rātslaukums 1, Rīga, LV-1050 |
| Reģistrācijas Nr. | 40008148699 |
| Kontaktpersona par pieteikumu iesniegšanu | Laura Efeja, nodibinājuma „Rīgas Tūrisma Attīstības Birojs” projektu vadītāja  |
| Tālrunis | +371 67181093 |
| E-pasta adrese | laura.efeja@liveriga.lv  |
| Kontaktpersona par stendu tehniskajiem jautājumiem | Ivars Neļķe, SIA „Lejnieku projektēšanas birojs” projektu vadītājs |
| Tālrunis | +371 26543422 |
| E-pasta adrese | ivars@lpbarhitektura.lv |
| Iesniegšanas laiks | Darbdienās no plkst. 9:00-16:00 |

# 2.INFORMĀCIJA PAR IEPIRKUMA PRIEKŠMETU

2.1.Iepirkums tiek veikts Publisko iepirkumu likuma 9. panta kārtībā.

2.2.Iepirkuma priekšmets**:** informatīvo stendu izgatavošana un uzstādīšana Rīgas pilsētā.

2.3.Iepirkuma priekšmeta CPV kodi: 45200000-9 (pilnīgas vai daļējas izbūves darbi un inženiertehniskie darbi), 39133000-3 (stendi), 79820000-8 (ar iespieddarbiem saistītie pakalpojumi).

2.4.Iepirkuma priekšmeta apraksts: jāizgatavo un Rīgas pilsētas teritorijā jāuzstāda 18 (astoņpadsmit) informatīvie stendi (turpmāk tekstā - Darbi). Konkrētās informatīvo stendu uzstādīšanas vietas Rīgas pilsētas teritorijā norādītas pielikumā Nr. 1.

2.5.Informatīvie stendi jāizgatavo saskaņā ar informatīvā stenda tehnisko specifikāciju, kas iekļauta pielikumā Nr.1. Informatīvo stendu uzlīmes jāizgatavo saskaņā ar Pasūtīja izsniegtu katra informatīvā stenda uzlīmju maketu, pirms izgatavošanas saskaņojot uzlīmju paraugus ar Pasūtītāju. Informatīvie stendi jāuzstāda Rīgas pilsētas teritorijā saskaņā ar pielikumā Nr. 1 pievienotajiem Rīgas pilsētas būvvaldes izsniegto atļauju pielikumiem.

2.6. Darbu izpildes termiņš: 3 (trīs) mēneši no iepirkuma līguma spēkā stāšanās dienas.

2.7. Darbu garantijas termiņš: 5 (pieci) gadi, izņemot informatīvo stendu līmplēves apdrukas, informatīvo stendu līmplēves apdrukām – 3 (trīs) gadi no Darbu pieņemšanas-nodošanas akta parakstīšanas dienas.

2.8.Iepirkuma līgums tiek slēgts saskaņā ar iepirkuma līguma projektu (pielikums Nr. 2).

2.9.Samaksa par Darbiem tiek veikta saskaņā ar iepirkuma līguma projektā iekļautajiem nosacījumiem.

2.10.Iepirkums netiek dalīts daļās. Piedāvājumu drīkst iesniegt tikai par visu iepirkuma priekšmetu. Piedāvājuma variantu iesniegšana nav atļauta.

2.11. Iepirkumu komisija izvēlas piedāvājumu ar viszemāko cenu, kas atbilst iepirkuma nolikuma prasībām un nav atzīts par nepamatoti lētu.

2.12.Ieinteresēto pretendentu sanāksme nav paredzēta.

# 3.SAZIŅA

3.1.Saziņa starp Pasūtītāju un pretendentu iepirkuma ietvaros notiek latviešu valodā pa pastu vai elektronisko pastu.

3.2.Saziņas dokumentā ietver iepirkuma nosaukumu un identifikācijas numuru.

3.3.Ieinteresētais piegādātājs pieprasījumu par papildus informācijas saņemšanu nosūta uz iepirkuma nolikumā norādīto Pasūtītāja kontaktpersonas e-pasta adresi vai Pasūtītāja pasta adresi, un Pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām.

3.4.Pasūtītājs saziņas dokumentu nosūta pa pastu vai elektronisko pastu uz pretendenta pasta adresi, vai elektroniskā pasta adresi, ko pretendents ir norādījis saziņas dokumentos.

3.5.Pasūtītājs nodrošina brīvu un tiešu elektronisko pieeju iepirkuma nolikumam, visiem papildus nepieciešamajiem dokumentiem un aktuālajai informācijai Pasūtītāja tīmekļvietnē <http://www.LiveRiga.com>. Pretendenta pienākums ir pastāvīgi sekot tīmekļvietnē publicētajai informācijai un ņemt to vērā piedāvājuma sagatavošanā.

**4.PRASĪBAS PRETENDENTIEM UN IESNIEDZAMIE KVALIFIKĀCIJAS DOKUMENTI**

|  |  |
| --- | --- |
| **Prasība:**  | **Iesniedzamie dokumenti:**  |
| 4.1.Pretendents ir piegādātājs, kurš ir iesniedzis piedāvājumu iepirkumā.Piegādātājs var būt fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū sniegt pakalpojumus. Piedalīšanās iepirkumā ir pretendenta brīvas gribas izpausme. Iesniedzot savu piedāvājumu dalībai iepirkumā, pretendents visā pilnībā pieņem un ir gatavs pildīt visas iepirkuma nolikumā ietvertās prasības un noteikumus. | 4.2. Pretendenta pieteikums dalībai iepirkumā atbilstoši iepirkuma nolikuma formai (pielikums Nr.3), kas apliecina pretendenta apņemšanos sniegt pakalpojumus atbilstoši iepirkuma nolikuma prasībām. Pieteikums jāparaksta pretendenta pārstāvim ar pārstāvības tiesībām vai tā pilnvarotai personai. Ja pretendents ir personu apvienība jebkurā to kombinācijā vai personālsabiedrība, pieteikums jāparaksta katra personu apvienības dalībnieka vai personālsabiedrības biedra pārstāvim ar pārstāvības tiesībām vai tā pilnvarotai personai, pieteikumā norādot personu, kura pārstāv personu apvienību vai personālsabiedrību iepirkumā, kā arī katras personas atbildības apjomu. Pilnvaras oriģināls vai pretendenta apliecināta pilnvaras kopija, ja pretendenta piedāvājumu paraksta pilnvarota persona. |
| 4.3. Uz pretendentu, kuram būtu piešķiramas līguma slēgšanas tiesības, neattiecas Publisko iepirkumu likuma 9. panta astotajā daļā noteiktie izslēgšanas nosacījumi. Publisko iepirkumu likuma 9.panta astotās daļas 1.,2. un 3 punkta nosacījumi pretendenta izslēgšanai no dalības iepirkumā attiecas arī uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma dokumentos noteiktajām prasībām, kā arī uz visiem personālsabiedrības biedriem, ja pretendents ir personālsabiedrība. | 4.4. Iepirkumu komisija pārbauda, ievērojot Publisko iepirkumu likuma 9. pantā noteikto kārtību. |
| 4.5. Pretendents ir reģistrēts, licencēts vai sertificēts atbilstoši piegādātāja izcelsmes (reģistrācijas) valsts normatīvo aktu prasībām. | 4.6. Latvijā reģistrētam pretendentam Uzņēmuma reģistra izziņas kopija nav jāiesniedz. Par Latvijā reģistrētiem pretendentiem (juridiskām personām) pasūtītājs pārbaudi veic publiski pieejamās datu bāzēs. |
| 4.7. Pretendents ir reģistrēts Latvijas Būvkomersantu reģistrā vai ekvivalentā reģistrā ārvalstīs atbilstoši reģistrācijas valsts normatīvo aktu prasībām Darbu veikšanai saskaņā ar Būvniecības likuma noteikumiem. Prasība attiecas arī uz vismaz vienu personālsabiedrības biedru vai piegādātāju apvienības dalībnieku, ja piedāvājumu iesniedz personālsabiedrība vai piegādātāju apvienība, vai apakšuzņēmējiem, ja pretendents plāno piesaistīt apakšuzņēmējus būvdarbu veikšanai. | 4.8. Reģistrācijas faktu iepirkumu komisija pārbaudīs Latvijas Republikas Būvkomersantu reģistrā <https://bis.gov.lv>. |
| 4.9.Piegādātājs var balstīties uz citu personu tehniskajām un profesionālajām iespējām, ja tas ir nepieciešams iepirkuma līguma izpildei, neatkarīgi no savstarpējo attiecību tiesiskā rakstura. Piegādātājs, lai apliecinātu profesionālo pieredzi,var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas  | 4.10. Informācija par Pretendenta piesaistītajiem apakšuzņēmējiem vai personām, uz kuru iespējām pretendents balstās, lai apliecinātu kvalifikācijas prasības, un šo personu apliecinājums vai vienošanās par sadarbību konkrētā līguma izpildē.  |
| 4.11. Ja piedāvājumu iesniedz piegādātāju apvienība, citus piedāvājuma dokumentus, izņemot pieteikumu, paraksta atbilstoši piegādātāju savstarpējās vienošanās nosacījumiem. Pretendentam jāiesniedz atlases dokumenti par katru apvienības dalībnieku. Uz katru apvienības dalībnieku attiecas iepirkuma nolikuma 4.3. un 4.5.punkta nosacījumi, bet pārējos iepirkuma nolikuma punktos izvirzītās prasības jāizpilda piegādātāju apvienībai kopumā, ņemot vērā tās pienākumus iespējamā līguma izpildē. | 4.12. Piedāvājumam pievieno visu piegādātāju apvienības dalībnieku parakstītu vienošanos par kopīga piedāvājuma iesniegšanu (Pielikums Nr. 4). Vienošanās dokumentā jānorāda katra apvienības dalībnieka izpildāmo iepirkuma līguma daļu, atbildības sadalījumu starp apvienības dalībniekiem, tiesības un pienākumus, iesniedzot piedāvājumu, kā arī attiecībā uz iespējamo līguma slēgšanu. |
| **Tehniskās un profesionālās spējas** |
| 4.13.Pretendents iepriekšējo piecu gadu laikā (2013., 2014., 2015., 2016., 2017. un 2018. gadā līdz piedāvājumu iesniegšanas termiņa beigām) ir bijusi pieredze līdzvērtīgu projektu izpildē. Par līdzvērtīgiem projektiem tiks uzskatīti tādi, kuru ietvaros ir veikta vismaz 18 informatīvo stendu uzstādīšana. | 4.14. Informācija par iepriekšējo pieredzi atbilstoši iepirkuma nolikuma pielikuma Nr. 5 formai un vismaz 1 (viena) 4.13.punktā noteikto prasību izpildi apliecinoša pasūtītāja atsauksme. |

# 5.IESNIEDZAMIE DOKUMENTI

Pretendentam jāiesniedz:

5.1.atlases dokumenti saskaņā ar iepirkuma nolikuma 4.punktu;

5.2. tehniskais piedāvājums**:**

5.2.1.pretendents, parakstot pieteikumu dalībai iepirkumā, ar to apliecina, ka Darbu tehnisko specifikāciju ( pielikums Nr. 1) prasības Pretendentam ir saprotamas un izpildāmas;

5.2.2.tehniskā piedāvājuma ietvaros pretendentam ir jāiesniedz tāme par katru uzstādāmo informatīvo stendu, kas sagatavota atbilstoši 2017. gada 3. maija Ministru kabineta noteikumu Nr.239 „Noteikumi par Latvijas būvnormatīvu LBN 501-17 „Būvizmaksu noteikšanas kārtība”” prasībām un atspoguļo katru Darbu pozīciju atbilstoši tehniskajām specifikācijām un būvapjomiem. Visas izmaksas, kas saistītas ar tehniskajās specifikācijās norādīto Darbu pilnīgu un kvalitatīvu izpildi, sedz pretendents un tām ir jābūt ietvertām piedāvājuma cenā.

5.3. finanšu piedāvājums**:**

5.3.1.finanšu piedāvājumā pretendents norāda pretendenta noteikto cenu, ietverot visus piemērojamos nodokļus, izņemot pievienotās vērtības nodokli, par kādu tas izpildīs Darbus saskaņā ar Darbu tehniskajām specifikācijām;

5.3.2.finanšu piedāvājumā līgumcenu norāda euro ar precizitāti 2 (divas) zīmes aiz komata;

5.3.3.finanšu piedāvājuma cenās jāiekļauj visas izmaksas, kas nodrošina Līguma izpildi, ņemot vērā, ka pretendenta piedāvātā Darbu līgumcena ir nemainīga visā līguma izpildes laikā.

# 6.PIEDĀVĀJUMA IESNIEGŠANA

6.1.Piedāvājums jāiesniedz līdz 2019.gada 30.janvāra plkst. 14:00, Nodibinājuma birojā, Kungu iela 3, Rīga, LV-1050, piedāvājumu iesniedzot personīgi vai atsūtot pa pastu. Piedāvājumam jābūt saņemtam šajā adresē līdz norādītajam piedāvājumu iesniegšanas termiņam. Iesniegtie piedāvājumi ir Pasūtītāja īpašums.

6.2.Iesniegtais piedāvājums pretendentam netiek atdots, izņemot gadījumus, kad piedāvājums, iesniegts pēc piedāvājumu iesniegšanas termiņa beigām vai saņemts tāds piedāvājums, kura ārējais iepakojums nenodrošina to, lai piedāvājumā iekļautā informācija nav pieejama līdz piedāvājumu atvēršanai.

# 7.PIEDĀVĀJUMA NOFORMĒŠANA

7.1.Piedāvājumam ir jābūt cauršūtam tā, lai nebūtu iespējams nomainīt lapas, nesabojājot cauršuvuma nostiprinājumu. Šuvuma vietai jābūt apstiprinātai ar pretendenta zīmogu un pretendenta pārstāvja ar pārstāvības tiesībām pašrocīgu parakstu, norādot atšifrētu lappušu skaitu.

7.2.Piedāvājuma iepakojumā jāievieto 1 (viens) piedāvājuma oriģināls un 1 (viena) piedāvājuma kopija. 7.3.Piedāvājums jāiesniedz aizlīmētā un aizzīmogotā iepakojumā, uz kura jānorāda:

Pretendenta nosaukums, adrese, tālrunis, e-pasts

Iepirkums

„Informatīvo stendu izgatavošana un uzstādīšana Rīgas pilsētā”

(id.Nr.: Nr. RTAB2018/14)

Neatvērt līdz 2019.gada 30.janvāra plkst. 14:00

7.4.Piedāvājumā iekļautajiem dokumentiem jābūt datorrakstā skaidri salasāmiem, bez labojumiem. Piedāvājums jāsagatavo latviešu valodā.

7.5.Pretendents sagatavo dokumentus un apliecina iesniegto dokumentu kopiju pareizību atbilstoši Dokumentu juridiskā spēka likuma un Ministru kabineta 2018. gada 4. septembra noteikumu Nr.558 „Dokumentu izstrādāšanas un noformēšanas kārtība” prasībām vai apliecina visu iesniegto dokumentu atvasinājumu un tulkojumu pareizību ar vienu apliecinājumu, ja viss piedāvājums ir cauršūts vai caurauklots.

**8.IEPIRKUMU KOMISIJAS UN PRETENDENTU TIESĪBAS UN PIENĀKUMI**

8.1.Iepirkuma komisijas tiesības:

8.1.1.pieprasīt papildu informāciju no pretendentiem, kas piedalās iepirkumā;

8.1.2.pieprasīt, lai pretendents uzrāda dokumenta oriģinālu, ja rodas šaubas par iesniegtās dokumenta kopijas autentiskumu;

8.1.3.lemt par iepirkuma izbeigšanu vai pārtraukšanu, ja tam ir objektīvs pamats;

8.1.4.noraidīt piedāvājumus, ja tie neatbilst iepirkuma nolikumā izvirzītām prasībām;

8.1.5.noraidīt piedāvājumus, ja tiek konstatēts, ka pretendents ir sniedzis nepatiesu informāciju savas kvalifikācijas novērtēšanai vai vispār nav sniedzis pieprasīto informāciju;

8.1.6.neizvēlēties nevienu no piedāvājumiem, ja tie pārsniedz šim nolūkam paredzētos finanšu līdzekļus.

8.2.Pretendenta tiesības un pienākumi:

8.2.1.iesniedzot piedāvājumu, ievērot visas iepirkuma nolikumā izvirzītās prasības;

8.2.2. (triju) darba dienu laikā, termiņu skaitot no Pasūtītāja rakstiska pieprasījuma saņemšanas brīža, rakstiski sniegt atbildi uz iepirkuma komisijas iesniegtajiem jautājumiem par pretendenta iesniegto piedāvājumu.

**9.IEPIRKUMA VĒRTĒŠANA, UZVARĒTĀJA NOTEIKŠANA UN LĪGUMA SLĒGŠANA**

9.1.Iepirkumu komisija izslēdz no turpmākas dalības iepirkumā pretendentus un to piedāvājumus, kas neatbilst iepirkuma nolikuma prasībām.

9.2.Iepirkumu komisija veic aritmētisko kļūdu pārbaudi piedāvājumos, kas atzīti par atbilstošiem iepirkuma nolikumā izvirzītajām prasībām.

9.3.Ja iepirkumu komisija pretendentu finanšu piedāvājumā konstatē aritmētiskās kļūdas, tās tiek izlabotas, informējot par to pretendentu. Piedāvājums tiek vērtēts, ņemot vērā aritmētisko kļūdu labojumu.

9.4.Publisko iepirkumu likuma 9.panta astotatajā daļā minēto izslēgšanas nosacījumu esamību Pasūtītāja iepirkumu komisija pārbauda tikai attiecībā uz pretendentu, kuram būtu piešķiramas līguma slēgšanas tiesības. Pārbaude par Publisko iepirkumu likuma 9. panta astotās daļas 1.,2. vai 4.punktā minēto izslēgšanas nosacījumu esamību tiek veikta Publisko iepirkumu likuma 9.panta devītajā daļā noteiktajā kārtībā. Konstatējot Publisko iepirkumu likuma 9.panta astotās daļas 2.punktā minēto apstākļu esamību, Pasūtītāja iepirkumu komisija rīkojas saskaņā ar Publisko iepirkumu likuma 9.panta desmitajā daļā noteikto.

9.5.Par iepirkuma uzvarētāju iepirkumu komisija atzīst pretendentu, kurš ir piedāvājis iepirkuma nolikuma prasībām atbilstošu saimnieciski visizdevīgāko piedāvājumu, kuru nosaka, ņemot vērā viszemāko cenu.

9.6.Gadījumā, ja iepirkumu komisija konstatēs, ka vismaz divu piedāvājumu, kuriem būtu piešķiramas līguma slēgšanas tiesības, cenas ir vienādas, tiks rīkota izloze. Par izlozes noteikumiem pretendenti tiks informēti 3 (trīs) darba dienas iepriekš.

9.7.Lēmumu par iepirkuma rezultātiem iepirkumu komisija pretendentiem paziņo rakstiski 3 (trīs) darba dienu laikā no lēmuma pieņemšanas dienas.

9.8.Iepirkuma uzvarētājam līgums jāparaksta 7 (septiņu) darba dienu laikā no Pasūtītāja nosūtītā uzaicinājuma parakstīt līgumu izsūtīšanas dienas. Ja norādītajā termiņā uzvarētājs neparaksta līgumu, tas tiek uzskatīts par atteikumu slēgt līgumu.

9.9.Ja izraudzītais iepirkuma uzvarētājs atsakās slēgt iepirkuma līgumu ar Pasūtītāju, iepirkumu komisija pieņem lēmumu slēgt līgumu ar pretendentu, kura piedāvājums ir nākamais lētākais vai arī pārtraukt iepirkumu neizvēloties nevienu piedāvājumu.

**10.** **PIELIKUMU SARAKSTS**

10.1. pielikums Nr.1 **-** Informatīvo stendu izvietošanas vietas un tehniskās specifikācijas (Rīgas pilsētas būvvaldes izsniegto reklāmas objektu - 18 stendu – izvietošanas atļauju pielikumi ar inženiertīklu situācijas plāniem, stendu tehnisko specifikāciju un vizualizācijām).

10.2. pielikums Nr.2 - Līguma projekts.

10.3. pielikums Nr.3– Pieteikums iepirkumam

10.4. pielikums Nr.4- Informācija par pretendenta piesaistītajiem apakšuzņēmējiem un personām, uz kuru iespējām pretendents balstās.

10.5. pielikums Nr.5– Pretendentu darba pieredzes apliecinājums

# Pielikums Nr.2

**LĪGUMS**

**parinformatīvo stendu izgatavošanu un uzstādīšanu Rīgas pilsētā**

Rīgā, 2019.gada \_\_\_\_\_\_\_\_\_\_\_\_\_\_\_\_

Nodibinājums „Rīgas Tūrisma Attīstības Birojs”, reģistrācijas numurs 40008148699, juridiskā adrese: Rātslaukums 1, Rīga, LV-1050, turpmāk tekstā „Pasūtītājs”, valdes priekšsēdētājas Vitas Jermolovičas un valdes locekļa Maksima Tolstoja personā, kuri rīkojas saskaņā ar Pasūtītāja statūtiem, no vienas puses

un

**<**nosaukums**>**, reģistrācjas numurs <numurs>, juridiskā adrese: <adrese>, turpmāk tekstā „Izpildītājs”, <amatpersonas amats un vārds, uzvārds> personā, kura rīkojas saskaņā ar Izpildītāja <pilnvarojums>, no otras puses,

Pasūtītājs un Izpildītājs kopā turpmāk tekstā „Puses”, atsevišķi katrs arī „Puse”, pamatojoties uz Pasūtītāja iepirkumu komisijas 2019. gada ............ lēmumu (protokols Nr.2) un saskaņā ar iepirkuma „Informatīvo stendu izgatavošana un uzstādīšana Rīgas pilsētā”, iepirkuma identifikācijas Nr. RTAB 2018/14, rezultātiem un Izpildītāja iesniegto piedāvājumu,

bez viltus, maldības un spaidiem noslēdz šādu Līgumu par informatīvo stendu izgatavošanu un uzstādīšanu Rīgas pilsētā, turpmāk tekstā „Līgums”:

1. **LĪGUMA PRIEKŠMETS**
	1. Pasūtītājs pasūta unIzpildītājs apņemas pilnā apmērā, augstā kvalitātē un atbilstoši visiem un jebkuriem iepirkuma nolikuma un iepirkumā iesniegtā piedāvājuma nosacījumiem un būvniecību reglamentējošo normatīvo aktu prasībām izgatavot un Rīgas pilsētā uzstādīt 18 (astoņpadsmit) informatīvos stendus, turpmāk tekstā „Darbi”.
	2. Darbu izpildes termiņš – 3 (trīs) mēneši no Līguma spēkā stāšanās dienas.
	3. Izpildītājs, parakstot Līgumu, apliecina, ka ir pilnībā iepazinies ar Līguma 1.1.punktā minētajiem dokumentiem un normatīvajiem aktiem, Pasūtītāja izvirzītajām prasībām, jo īpaši ar attiecīgajām tehniskajām specifikācijām, un visiem ar Darbu izpildi saistītiem apstākļiem, par neskaidriem jautājumiem ir pieprasījis visu nepieciešamo papildus informāciju, kā arī ir izvērtējis visus ar informatīvo stendu savlaicīgu un kvalitatīvu izgatavošanu un uzstādīšanu saistītos riskus, un visas izmaksas ir ietvēris Līguma cenā.
	4. Izpildītājs garantē, ka viņam ir visas pilnvaras un tiesības, lai noslēgtu Līgumu.
	5. Izpildītājs garantē, ka tiks izgatavoti jauni Pasūtītāja prasībām atbilstoši informatīvie stendi un tie pirms uzstādīšanas netiks atsavināti, ieķīlāti, apgrūtināti ar parādiem un saistībām un par tiem nebūs tiesas strīdu.
	6. Izpildītājam ar saviem spēkiem un par saviem līdzekļiem jānodrošina viss nepieciešamais Līguma saistību pilnīgai izpildei, tajā skaitā, bet ne tikai visu atļauju, ja tādas ir nepieciešamas, saņemšana, darbaspēks, materiāli, tehniskie līdzekļi u.c. resursi.
2. **LĪGUMCENA,NORĒĶINU NOSACĪJUMI UN KĀRTĪBA**
	1. Izpildītāja veikto Darbu līgumcena nepārsniegs........ EUR, ieskaitot pievienotās vērtības nodokli 21% apmērā, turpmāk tekstā „Līgumcena”.
	2. Līgumcenas apmaksa veicama bankas pārveduma veidā šādā kārtībā:

2.2.1.50% (piecdesmit procenti) no Līgumcenas apmaksājami 5 (piecu) darba dienu laikā pēc Līguma noslēgšanas un Izpildītāja rēķina saņemšanas;

2.2.2.50% (piecdesmit procenti) no Līgumcenas apmaksājami 5 (piecu) darba dienu laikā pēc Darbu pabeigšanas, Darbu pieņemšanas-nodošanas akta abpusējas parakstīšanas un Izpildītāja rēķina saņemšanas.

* 1. Līgumcena, kas norādīta Līguma 2.1. punktā, ir pilnīga un galīga Pasūtītāja atlīdzība par Izpildītāja Līgumā paredzēto saistību izpildi un izmantojama tikai un vienīgi Darbu veikšanai. Līgumacena netiek grozīta visu Līguma darbības laiku.
	2. Apmaksa tiek uzskatīta par veiktu ar brīdi, kad Pasūtītājs ir pārskaitījis pilnu rēķinā norādītā maksājuma summu uz Izpildītāja norādīto norēķinu kontu bankā.
1. **DARBU VEIKŠANAS KĀRTĪBA**

3.1.Izpildītājs izpilda Darbus pilnā apmērā, augstā kvalitātē, atbilstoši visiem un jebkuriem iepirkuma nolikuma un iepirkumā iesniegtā piedāvājuma nosacījumiem un būvniecību reglamentējošo normatīvo aktu prasībām Līgumā noteiktajā termiņā.

3.2.Pasūtītājs ne vēlāk kā 5 (piecu) darba dienu laikā pēc Līguma spēkā stāšanās dienas nodod Izpildītājam informatīvo stendu 36 (trīsdesmit sešus) uzlīmju maketus.

3.3.Izpildītājs patstāvīgi izgatavo Pasūtītāja prasībām atbilstošus informatīvos stendus, piegādā tos uzstādīšanas vietās Rīgas pilsētas teritorijā un uzstāda būvniecības jomu reglamentējošos normatīvajos aktos noteiktajā kārtībā, nodrošinot informatīvo stendu norāžu izvietojuma atbilstību faktiskajai situācijai pilsētvidē.

3.4.Izpildītājs atbild par visu būvdarbu veikšanai nepieciešamo atļauju un saskaņojumu saņemšanu un patstāvīgi sadarbojas ar Rīgas pilsētas pašvaldības atbildīgajām institūcijām un visām un jebkurām citām institūcijām, komersantiem, zemes īpašniekiem un tml., saņemot būvdarbu veikšanai nepieciešamās atļaujas un saskaņojumus, ja tādas nepieciešamas, un risinot visus citus ar Darbu veikšanu saistītus jautājumus. Iepirkuma izsludināšanas brīdī Pasūtītājs ir Rīgas pilsētas būvvaldē saņēmis visu 18 (astoņpadsmit) informatīvo stendu - reklāmas objektu izvietošanas atļaujas, kas elektroniskā formā glabājas pie Pasūtītāja un ir derīgas līdz 2023.gada 29.novembrim.

3.5.Nepieciešamības gadījumā Izpildītājs konsultējas ar Pasūtītāju un ņem vērā Pasūtītāja norādījumus, ciktāl norādījumi neizmaina Līguma nosacījumus.

3.6.Izpildītājs patstāvīgi nodrošina visus nepieciešamos apstākļus Darbu sagatavošanai un norisei (nožogojumi, sabiedriskās drošības nodrošināšana u.c.), atbild par darba aizsardzības, ugunsdrošības un citu noteikumu ievērošanu Darbu norises vietās un veic apkārtējās vides aizsardzības pasākumus, ja tas nepieciešams Darbu veikšanai.

3.7.Izpildītājs Darbu veikšanas laikā nodrošina tīrību Darbu veikšanas vietās (savlaicīga un regulāra būvgružu un citu izlietoto materiālu aizvešana u.c.) atbilstoši spēkā esošajiem normatīvajiem aktiem un nekavējoši veic visas nepieciešamās darbības, lai novērstu jebkurus pārkāpumus un to radītās sekas.

3.8.Pēc Darbu pabeigšanas Izpildītājs par saviem līdzekļiem sakārto Darbu norises vietas atbilstoši piemērojamo normatīvo aktu un saņemto atļauju un saskaņojumu nosacījumiem, bet ne vēlāk kā līdz Darbu pieņemšanas - nodošanas akta parakstīšanai.

3.9.Visus jautājumus un konfliktsituācijas, kas saistītas ar Darbu veikšanu, Izpildītājs ar trešajām personām risina patstāvīgi, ievērojot piemērojamo normatīvo aktu prasības.

3.10.Darbi tiek uzskatīti par izpildītiem, un īpašuma tiesības uz uzstādītajiem informatīvajiem stendiem pāriet Pasūtītājam ar brīdi, kad Izpildītājs ir izsniedzis Pasūtītājam visu ar informatīvo stendu izgatavošanu, uzstādīšanu un ekspluatāciju saistīto dokumentāciju latviešu valodā un Pušu pilnvarotās personas ir parakstījušas Izpildītāja sagatavotu visām piemērojamajām prasībām atbilstošu Darbu pieņemšanas- nodošanas aktu.

3.11.Ja Pasūtītājs Darbos konstatē trūkumus, Izpildītājs tos novērš uz sava rēķina ar saviem materiāltehniskajiem līdzekļiem un darbaspēku.

3.12.Izpildītājs atbild par informatīvo stendu pilnīgas vai daļējas bojāejas risku līdz Darbu pieņemšanas – nodošanas akta abpusējai parakstīšanai.

3.13.Izpildītājs ir atbildīgs par Darbu izpildi, Darbu izpildē izmantoto materiālu un iekārtu kvalitāti un zaudējumiem, kas ar Izpildītāja rīcību nodarīti Pasūtītājam vai trešajām personām.

3.14.Izpildītājam ir pienākums ne vēlāk kā 3 (trīs) darba dienu laikā rakstiski brīdināt Pasūtītāju par neparedzētiem apstākļiem, kuri radušies pēc Līguma noslēgšanas no Izpildītāja neatkarīgu apstākļu dēļ un kuri var ietekmēt Līguma noteikumu izpildi.

3.15.Visa informācija un dokumentācija, kuru Izpildītājs saņem no Pasūtītāja vai iegūst Darbu izpildes procesā, ir izmantojama vienīgi Līguma saistību izpildei. Tās izmantošana citiem mērķiem ir pieļaujama vienīgi ar Pasūtītāja rakstisku piekrišanu katrā atsevišķā gadījumā.

1. **GARANTIJAS**

4.1.Izpildītājs garantē, ka informatīvo stendu kvalitāte atbilst noteiktajiem standartiem, tehniskajiem un kvalitātes kritērijiem, tehniskajai specifikācijai, Līgumam, Latvijas Republikas normatīvajiem aktiem, t.sk. Civillikuma 1593. un 1612. - 1618. panta prasībām.

4.2.Izpildītājs garantē, ka informatīvo stendu uzstādīšanas darbu kvalitāte atbilst stendu izgatavotāja noteiktajiem standartiem un tehniskajiem rādītājiem, Latvijas Republikas normatīvajiem aktiem, tehniskajai specifikācijai.

4.3.Izpildītājs garantē garantijas termiņu Darbiem, izņemot informatīvo stendu līmplēves apdrukas, 5 (pieci) gadi, informatīvo stendu līmplēves apdrukām **–** 3 (trīs) gadi. Garantijas termiņš sāk tecēt no Darbu pieņemšanas - nodošanas akta abpusējas parakstīšanas brīža.

4.4..Garantijas remonts neattiecas uz mehāniski bojātiem informatīvajiem stendiem, ja bojājumi radušies nepareizas ekspluatācijas rezultātā, kā arī uz patvaļīgas rīcības rezultātā bojātiem informatīvajiem stendiem.

4.5.Ja garantijas periodā tiek konstatēts Darbu defekts, tad Izpildītājam ir pienākums 2 (divu) dienu laikā pēc Pasūtītāja pieprasījuma saņemšanas klātienē kopā ar Pasūtītāja pārstāvi konstatēt Darbu defektu un vienoties par saprātīgu defektu novēršanas termiņu.

4.6.Ja Darbu garantijas termiņa laikā atklājas, ka informatīvie stendi neatbilst Līgumam, iepirkuma tehniskajai specifikācijai vai Izpildītāja iesniegtajam piedāvājumam, un neatbilstības objektīvi nebija iespējams konstatēt Darbu pieņemšanas – nodošanas procesā, Izpildītājam ir pienākums 20 (divdesmit) dienu laikā no pārkāpuma atklāšanas dienas nomainīt neatbilstošo informatīvo stendu pret jaunu Pasūtītāja prasībām atbilstošu.

1. **PUŠU ATBILDĪBA**

5.1.Par savu pienākumu neizpildi vai nepienācīgu izpildi atbilstoši Līgumam Puses ir atbildīgas saskaņā ar Latvijas Republikā spēkā esošajiem normatīvajiem aktiem.

5.2.Katra Puse ir mantiski atbildīga par otrai Pusei nodarītajiem zaudējumiem.

5.3.Izpildītājs ir atbildīgs par tā piesaistīto trešo personu nodarītajiem zaudējumiem vai Līgumā paredzēto saistību nepienācīgu izpildi.

5.4.Ja Izpildītājs neveic Darbus Līgumā noteiktajā termiņā vai nenovērš trūkumus garantijas termiņā atbilstoši Līguma 4.5. vai 4.6. punkta noteikumiem, Izpildītājs maksā Pasūtītājam līgumsodu 0,1%, apmērā no Līgumcenas par katru termiņa nokavējuma dienu.

5.5.Ja Līgumā noteiktajos termiņos un kārtībā Pasūtītājs nav veicis norēķinus ar Izpildītāju, Pasūtītājam ir pienākums maksāt Izpildītājam līgumsodu 0,1%, apmērā no savlaicīgi nesamaksātās summas par katru kavējuma dienu. Pasūtītājam līgumsods jāsamaksā 7 (septiņi) darba dienu laikā pēc Izpildītāja pieprasījuma saņemšanas.

5.6.Ja Līgums tiek izbeigts Līguma 6.3.punktā norādīto apstākļu dēļ, Izpildītājs maksā Pasūtītājam vienreizēju līgumsodu 5% (piecu procentu) apmērā no Līgumcenas.

5.7.Pasūtītājs ietur līgumsodus no Izpildītājam paredzētās samaksas gadījumos, kad samaksa pilnā apmērā vēl nav izdarīta. Ja samaksa ir izdarīta pilnā apmērā, Izpildītājam līgumsods jāsamaksā 7 (septiņi) darba dienu laikā pēc Pasūtītāja pieprasījuma saņemšanas.

5.8.Pušu līgumsodi tiek aprobežoti atbilstoši Civillikuma noteikumiem.

5.9.Līgumsoda samaksa neatbrīvo Puses no turpmākās Līguma saistību izpildes un zaudējumu atlīdzināšanas pienākuma.

5.10.Izpildītājs uzņemas pilnu civiltiesisko un jebkādu citu atbildību gan attiecībā pret Pasūtītāju, gan trešajām personām par savas darbības vai bezdarbības rezultātā nodarītajiem zaudējumiem, kaitējumu personu veselībai vai dzīvībai utml., kas nodarīts Izpildītāja ar Darbu izpildi saistītas darbības vai bezdarbības rezultātā.

5.11.Izpildītājs apņemas patstāvīgi un par saviem finanšu līdzekļiem risināt jebkādus strīdus ar trešajām personām jebkurā institūcijā atbilstoši Latvijas Republikā spēkā esošo normatīvo aktu nosacījumiem, neiesaistot Pasūtītāju nevienā no šādiem strīdiem.

5.12.Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja tā radusies pēc Līguma noslēgšanas nepārvaramas varas apstākļu rezultātā, kurus Puses nevarēja paredzēt un novērst. Par nepārvaramas varas apstākļiem uzskatāmi plūdi, zemestrīce, citas dabas stihijas, karš, streiki, varas un pārvaldes institūciju rīcība, kas aizliedz vai apgrūtina Līguma izpildi, ar noteikumu, ka šāds aizliegums vai apgrūtinājums nav izcēlies attiecīgās Puses rīcības rezultātā un par to laicīgi paziņots otrai Pusei, kā arī tamlīdzīgi Pušu kontrolei nepakļauti apstākļi.

5.13.Ja rodas Līguma 5.12. punktā norādītie apstākļi, katrai Pusei bez vilcināšanās gan mutiski, gan rakstiski jāpaziņo par tiem otrai Pusei. Paziņojumam jāsatur dati par apstākļu raksturu, kā arī oficiāli dokumenti, kas apstiprina tādu apstākļu esamību un pēc iespējas dod vērtējumu, kā tie iespaidos Puses iespējas izpildīt savas saistības saskaņā ar Līgumu, un Puses nekavējoties vienošanās ceļā risina no šiem apstākļiem atkarīgos jautājumus.

1. **LĪGUMA DARBĪBAS TERMIŅŠ, TĀ GROZĪŠANAS, PAPILDINĀŠANAS,**

**IZBEIGŠANAS UN STRĪDU RISINĀŠANAS KĀRTĪBA**

* 1. Līgums stājas spēkā no tā noslēgšanas dienas un ir spēkā līdz Līgumā noteikto saistību pilnīgai izpildei.
	2. Līgumu var papildināt, grozīt vai izbeigt, Pusēm savstarpēji vienojoties. Jebkuri Līguma grozījumi vai papildinājumi tiek noformēti rakstveidā, un kļūst par Līguma neatņemamu sastāvdaļu. Līguma grozījumi stājas spēkā, kad abas Puses tos ir parakstījušas.
	3. Pasūtītājs ir tiesīgs vienpusēji izbeigt Līgumu, paziņojot par to Izpildītājam rakstveidā 30 (trīsdesmit) kalendārās dienas iepriekš, ja ir iestājies viens no zemāk minētajiem nosacījumiem:
		1. Izpildītājs ir nokavējis Līgumā noteikto Darbu izpildes termiņu, un nokavējums ir sasniedzis 20 (divdesmit) dienas; vai
		2. Izpildītājs nepilda kādas citas saistības saskaņā ar Līgumu, un Izpildītājs minēto saistību neizpildi nav novērsis 10 (desmit) dienu laikā pēc Pasūtītāja rakstiska paziņojuma par saistību neizpildi saņemšanas.
	4. Visas domstarpības un strīdi, kādi izceļas starp Pusēm saistībā ar Līguma izpildi, tiek risinātas savstarpēju pārrunu ceļā. Sarunu norises gaita tiek protokolēta.
	5. Ja Puses nespēj strīdu atrisināt savstarpēju pārrunu rezultātā 30 (trīsdesmit) dienu laikā, tas tiek nodots izskatīšanai vispārējās jurisdikcijas tiesā Latvijas Republikā spēkā esošajos normatīvajos aktos noteiktajā kārtībā.
	6. Izskatot no Līguma izpildes izrietošos strīdus, piemērojami Latvijas Republikas tiesību akti.
1. **Atbildīgas personas**
	1. Atbildīgā persona no Pasūtītājapuses, kas kontrolē Līguma izpildes gaitu un ir tiesīga risināt visus ar Līguma izpildi saistītos organizatoriskos jautājumus, ir Laura Efeja, tālr. +371 20004085, e-pasts: laura.efeja@liveriga.lv.
	2. Atbildīga persona no Izpildītāja puses: \_\_\_\_\_\_\_\_\_\_\_\_\_\_\_\_\_\_\_\_\_\_\_\_, tālr.: \_\_\_\_, e-pasts: \_\_\_\_\_\_\_\_\_\_\_\_\_\_\_\_\_.
2. **Nobeiguma noteikumi**
	1. Puses ir atbildīgas par Līguma izpildes ietvaros nodoto Pušu pārstāvju fizisko personas datu iegūšanas un nodošanas leģitimitāti atbilstoši Latvijas Republikas un Eiropas Savienības normatīvajiem aktiem. Puses apliecina un garantē, ka saņemtos otras puses pārstāvju fizisko personu datus Puses apstrādās, ievērojot visus piemērojamos normatīvos aktus saistībā ar personas datu apstrādi un tikai Līguma mērķa īstenošanai Līgumā noteiktajā apjomā vai saistībā ar Līguma izpildi.
	2. Līgums ir saistošs kā Pusēm, tā arī to tiesību un saistību pārņēmējiem. Ja Izpildītājs kļūst maksātnespējīgs, un tas var ietekmēt Pasūtītāja intereses, Pasūtītājam ir tiesības paziņot par Līguma izbeigšanu un pieprasīt samaksāt tam pienākošās summas.
	3. Tās Līguma attiecības, kuras Līgums nereglamentē, tiek risinātas saskaņā ar Latvijas Republikā spēkā esošajiem normatīvajiem aktiem.
	4. Ja kāds no Līguma punktiem normatīvajos aktos noteiktajā kārtībā tiek atzīts par spēkā neesošu, tas neietekmē citu Līguma punktu spēkā esamību..
	5. Par Līguma izpildei būtisko rekvizītu maiņu, kā arī par izmaiņām īpašnieku vai amatpersonu ar paraksta tiesībām sastāvā, Puses informē viena otru 10 (desmit) darba dienu laikā. Ja kāda no Pusēm neinformē otru Pusi par savu rekvizītu maiņu Līgumā noteiktajā termiņā, tā uzņemas atbildību par visiem zaudējumiem, kas šajā sakarā varētu rasties otrai Pusei.
	6. Visi no šī Līguma izrietošie paziņojumi, lūgumi, pieprasījumi un cita informācija ir noformējama rakstveidā latviešu valodā. Pusēm atbildes uz otras Puses iesniegumu, paziņojumu vai pieprasījumu jāsniedz 5 (piecu) darba dienu laikā, ja Līgumā nav noteikts cits termiņš.
	7. Līgums sastādīts latviešu valodā 2 (divi) juridiski vienādos eksemplāros, no kuriem viens nodots Pasūtītājam, bet otrs - Izpildītājam. Abiem Līguma eksemplāriem ir vienāds juridisks spēks.
3. **LĪDZĒJU JURIDISKĀS ADRESES UN PARAKSTI**

|  |  |
| --- | --- |
| **Pasūtītājs** | **Piegādātājs** |

# Pielikums Nr.3

**PIETEIKUMS iepirkumam**

„Informatīvo stendu izgatavošana un uzstādīšana Rīgas pilsētā”

(id.Nr.RTAB 2018/14)

Mēs, apakšā parakstījušies, apstiprinām, ka piekrītam iepirkuma **„Informatīvo stendu izgatavošana un uzstādīšana Rīgas pilsētā”** (id.Nr. RTAB 2018/14)nolikuma prasībām un Darbus veiksim par šādu līgumcenu:

|  |  |  |  |
| --- | --- | --- | --- |
| **Darba nosaukums** | **Līgumcena EUR bez PVN\*** | **PVN 21%** | **Summa EUR ar PVN** |
| Informatīvo stendu izgatavošana un uzstādīšana Rīgas pilsētā |  |  |  |

\*Papildus jāiesniedz tāmes atbilstoši iepirkuma nolikuma 5.2.2.punktam.

Ar šo apliecinām, ka finanšu piedāvājumā ir ietvertas visas izmaksas, kas saistītas ar tehniskajās specifikācijās noteikto darbu veikšanu pilnā apjomā, t.sk. arī materiālu un izstrādājumu izmaksas, darbu izmaksas, pieskaitāmie izdevumi, mehānismu un transporta izmaksas, darbu organizācijas izmaksas, sagatavošanas darbu izmaksas, palīgdarbu izmaksas, visu nepieciešamo resursu izmaksas, izpildītāja maksājamie nodokļi, apdrošināšanas izmaksas, darbaspēka izmaksas un ar to saistītie nodokļi, izdevumi darbiem un materiāliem, kas nav tieši iekļauti tehniskajās specifikācijās, bet kuru izpilde vai pielietojums nepieciešami Darbu pilnīgai un kvalitatīvai izpildei un nodošanai pasūtītājam.

Apliecinām, ka līguma slēgšanas tiesību piešķiršanas gadījumā uz visu līguma darbības laiku, ieskaitot garantijas laiku, veiksim savas un piesaistīto apakšuzņēmēju (ja tādi tiks piesaistīti būvdarbu izpildē) obligātās civiltiesiskās atbildības apdrošināšanu, kā arī būvspeciālistu profesionālo civiltiesiskās atbildības apdrošināšanu saskaņā ar 2014.gada 19.augusta Ministru kabineta noteikumos Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” noteikto kārtību un limitiem, kā arī noformēsim un iesniegsim pasūtītājam jaunas apdrošināšanas polises ne vēlāk kā 30 (trīsdesmit) dienas pirms iepriekšējo apdrošināšanas polišu termiņa izbeigšanās. Apdrošināšana tiks veikta iestādē, kurai Finanšu un kapitāla tirgus komisija izsniegusi licenci vispārējās civiltiesiskās atbildības apdrošināšanas pakalpojumu sniegšanas jomā (ārvalstu pretendentam jābūt izsniegtai profesionālās civiltiesiskās atbildības apdrošināšanas polisei, kurā ir norāde, ka tā ir derīga Latvijas Republikas teritorijā) un 5 (piecu) darba dienu laikā pēc līguma spēkā stāšanās iesniegsim pasūtītājam minēto apdrošināšanas polišu, noteikumu un dokumentu, kas apliecina apdrošināšanas prēmijas apmaksu, kopijas, pēc pasūtītāja pieprasījuma uzrādot minēto dokumentu oriģinālus. Gadījumā, ja būvdarbu veicējam un tā būvspeciālistiem ir noslēgts apdrošināšanas līgums uz noteiktu laiku, kopā ar apdrošināšanas polisi iesniegsim apdrošinātāja izsniegtu izziņa, kas apliecina apdrošināšanas aizsardzības esību attiecībā uz konkrēto objektu.

1. Mēs apstiprinām, ka pieteikums un pievienotie dokumenti veido šo piedāvājumu.
2. Mēs apliecinām, ka nav tādu apstākļu, kas liegtu mums izpildīt iepirkuma nolikuma, tajā skaitā, tehniskajās specifikācijās, un iepirkuma līguma projektā norādītās prasības.
3. Mēs piekrītam iepirkuma nolikumam pievienotā līguma projekta noteikumiem.
4. Mēs apliecinām, ka neesam ieinteresēti nevienā citā piedāvājumā, kas iesniegts šajā iepirkumā.
5. Mēs apliecinām, ka veiksim darbus, **3 (trīs) mēnešu** laikā no līguma spēkā stāšanās dienas..
6. Informācija par Pretendentu vai personu, kura pārstāv Pretendentu Iepirkumā:
	1. Pretendenta nosaukums: \_\_\_\_\_\_\_\_\_\_\_\_\_\_\_\_\_\_\_\_\_\_\_reģ. Nr.\_\_\_\_\_\_\_\_\_\_\_\_\_\_\_\_\_
	2. Pretendents atbilst mazā vai vidējā uzņēmuma definīcijai \_\_\_\_\_\_(Jā vai Nē)

Skaidrojums pieejams https://www.iub.gov.lv/sites/default/files/upload/skaidrojums\_mazajie\_videjie\_uzn.pdf

* 1. Juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	2. Biroja adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	3. Kontaktpersona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vārds, uzvārds, amats)

* 1. Telefons:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	2. Fakss: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	3. E-pasta adrese:
	4. Banka:
	5. Kods:
	6. Konts:

Ar šo uzņemamies pilnu atbildību par iesniegto piedāvājumu, tajā ietvertās informācijas atbilstību iepirkuma nolikuma prasībām un noformējumu. Sniegtā informācija un dati ir patiesi.

Piedāvājums sastāv no \_\_\_\_\_\_\_\_\_ (\_\_\_\_\_\_\_\_\_\_\_\_\_) lapām.

Paraksts:

Vārds, uzvārds:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Amats:

Pieteikums sastādīts un parakstīts 2019.gada \_\_\_\_\_\_ (datums)

Pielikums Nr. 4

**INFORMĀCIJA PAR PRETENDENTA PIESAISTĪTAJIEM APAKŠUZŅĒMĒJIEM UN PERSONĀM, UZ KURU IESPĒJĀM PRETENDENTS BALSTĀS**

|  |  |  |  |  |  |  |
| --- | --- | --- | --- | --- | --- | --- |
| Nr.p.k. | Nosaukums unreģistrācijasnumurs | Statusspiedāvājumā(apakšuzņēmējs,persona uz kuras iespējām balstās) | Juridiskā adrese | Kontakt-persona,tālr. Nr. | Veicamodarbusaraksts | Plānotiedarbu apjomi, euro |
|
| 1 |   |   |   |   |   |   |
| 2 |   |   |   |   |   |   |
| 3 |   |   |   |   |   |   |
| 4 |   |   |   |   |   |   |
| Pretendenta pilnvarotāpārstāvja pilns amatanosaukums: |  |
|
|
|
| Paraksts: |  |
|
|
|
| Paraksta atšifrējums:Datums: |  |
|

# Pielikums Nr. 5

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  | **PRETENDENTU DARBA PIEREDZES APLIECINĀJUMS**Apliecinām, ka iepriekšējo piecu gadu laikā (2013., 2014., 2015., 2016., 2017. un 2018.gadā līdz piedāvājumu iesniegšanas termiņa beigām) sekmīgi izpildīti līdzvērtīgi līgumi:

|  |  |  |  |
| --- | --- | --- | --- |
| Pakalpojuma sniegšanas vieta | Darbu veikšanas periods (darbu izpildes termiņš)(no – līdz) | Līguma ietvaros veiktie darbi  |  Kontaktpersona(vārds, uzvārds)tālruņa Nr. |
|  |  |  |  |
|  |  |  |  |

 |

|  |
| --- |
| Pretendenta pilnvarotāpārstāvja pilns amatanosaukums: |
|
|
|
| Paraksts: |
|
|
|
| Paraksta atšifrējums:Datums: |
|

#